Mans vas ná Swart Maandag: 'Dit is skokkend en onaanvaarbaar' | Maroela Media
Mans vas ná Swart Maandag: 'Dit is skokkend en onaanvaarbaar'
Die VF Plus het met skok kennis geneem dat dagvaardings uitgereik word aan boere wat aan die Swart Maandag-veldtog deelgeneem het en is tans in gesprek met die kommissaris- en minister van polisie oor die aangeleentheid. Só het Pieter Groenewald, leier van die VF Plus, Woensdg gesê.
Een van die mense wat beskuldig word, is die 69-jarige Pieter Wagner van Modimolle. "Wagner is gedagvaar om 2 November in die landdroshof op Bela-Bela te verskyn op aanklag van die reël van 'n onwettige byeenkoms en ingevolge die padverkeerswet oor die blokkering van 'n pad," het Groenewald gesê.
Groenewald meen die optrede teen die mans is "skokkend en onaanvaarbaar aangesien die veldtog landswyd vreedsaam afgeloop het".
"Niemand wat aan die landswye optogte deelgeneem het, het paaie versper met brandende bande en klippe, en eiendom verwoes nie. Mense van alle rasse het spontaan aan die veldtog deelgeneem oor 'n legitieme saak, en dit is die onaanvaarbare hoë voorkoms van plaasmoorde wat op die huidige regering se beurtwag plaasvind."
Groenewald het bygevoeg die regering hou met dié houding 'n rooi vlag voor alle vredeliewende landsburgers en die optrede teen boere is 'n klap in die gesig van die landbougemeenskap in die besonder.
"Die VF Plus was onder die indruk dat die veldtog die minister se goedkeuring gehad aangesien hy vooraf daarvan bewus was en geen waarskuwing gerig het nie. Dit is duidelik dat hierdie optrede teen die boere die gevolg is van politieke druk op die minister. Die VF Plus staan vierkantig agter die boere in hierdie aangeleentheid en sal op politieke vlak alles moontlik doen om druk op die regering te plaas om nie voort te gaan met hul optrede teen die boere nie," het Groenewald gesê.
Swart Maandag VF Plus
SANW: 'Ons is gereed om bendes te beveg'
Hier is 'n reuse slang in die gras – die media versprei vals fotos van mense met die ou landsvlag, Nathi Mtethwa gebruik dit om die Swart Maandag optrede as rassisties te brandmerk en só gaan dit voort. Nou arresteer hulle mense!? Pleks hulle liewers die beskikbare bronne gebruik om die afgelope dae se moordenaars van witmense te jag. Of pas dit die nuwe regeerders dat ons stuk-stuk uitgewis word?
Ek is baie bekommerd. Daar is n ongekende hardheid teenoor n sekere deel van die bevolking. Die uitsprake hits verdere geweld aan. Mag die Vader ons beskerm.
Is dit net mans wat gedagvaar word? Deur die blankes en boere te vervolg gaan niks aan misdaad syfers doen nie. Die nar wil nou n punt bewys…..
Die wat nog met oogklappe rondloop en nie besef dat daar 'n baie defnitiewe plan in werking is wat presies in Zimbabwe afgespeel het moet weer dink. Die B(b) oer is geteiken en SAL uitgeskakel word.
Wees paraat. Fisiese en geestelik. Die "over kill" "vonnis van die Doodskis 2 moes reeds die oë laat rek het.
Ons in Warmbad het Maandag langs die N1 bymekaar gekom en vir ons boere gebid. Daarna het ons gepas stadig terug gery na hierdie gewyde oomblikke as gemeenskap. Om 12:00 het ons in die parkeerterrein van ons SPAR 'n biduue gehou. Jou wragtag, vandag kla hulle ook een van ons manne (Pieter Wagner) aan dat hy onwettige byeenkomste gereël het; en weet die Kolonel in bevel van die plaaslike polisie ons te vertel dat ons 14 dae voor die tyd by die munisipaliteit aansoek moes doen om sulke bid byeenkomste te hou. Die ironie is dat hy nie eers die… Lees meer »